
Magyar vonatkozások Bernardino Zambotti Diario Ferrarese című művében

A pályamunkámban összefoglalt kutatás témája Bernardino Zambotti Diario ferrarese dall’anno 1476 sino al 1504 címen kiadott naplója, illetve az ebben feltűnő magyar vonatkozások.
A dolgozat elején általánosan bemutatom az ismertetett munka műfaji jellemzőit és a hasonló jellegű és korú városi krónikákat.
Ezután olvashatóak a napló magyar vonatkozású helyei tematikus csoportosításban. A legtöbb anyag Aragóniai Beatrix királyné és rokonai, különösen Estei Hippolit esztergomi érsek életét érintik. Rajtuk kívül a ferrarai egyetemen tanuló magyar diákok kalandjait, az átutazóban lévő diplomaták (mind a magyar király küldöttei, mind a Magyarországra delegált követek) és hazánk jeles történelmi eseményeinek említéseit gyűjtöttem össze. A Magyarországra küldött követek említései közül kiemelkedik egy adat, az ebben szereplő követek beszámolója meglepő adalékkal szolgál a székesfehérvári székesegyház Mátyás halálát követő feldúlását illetően.



